
Je li dopušteno gledanje borbe pijetlova radi razonode?


* 
* 
* 
* 
* 
* 
* 

 

Je li dopušteno gledanje borbe pijetlova radi razonode?
=======================================================

 

Zabranjeno je poticanje pijetlova na borbu, bez obzira radilo se o ulogu ili ne; ako se borba potiče uz ulog, tada je to dvostruko veći ***[haram](https://pitajucene.com/search/haram/questions/ "Pretraži pitanja o haramu")***. Ova ružna razonoda poznata je posebno u Indoneziji. Nerijetko su na prstima svakog pijetla pričvršćeni oštri nožići kojima pijetao napada svog protivnika, a žestoki navijači uznemireno posmatraju borbu ovih životinja, koje će svjedočiti protiv njih na Sudnjem danu. Islamski učenjaci navode da ova vrsta divlje razonode potječe od Lutova, alejhis-selam, naroda. (Vidjeti: *Tefsirul-Kur’anil-azim*, 3/422, i *Tuhfetul-ahvezi*, 9/41.) Imam Behuti kaže: “…a kada je riječ o *nerdeširu*, šahu, borbi ovnova i pijetlova, to nije dopušteno ni u kom slučaju, niti s ulogom niti bez njega.” (Vidjeti: *Keššaful-kina*, 4/48.)  

Imam Hulejmi i Šerbini kažu: “Haram je zavađanje pijetlova, pasa, majmuna, ovnova, a gledanje te borbe haram je.” (Vidjeti: *Mugnil-muhtadž*, 6/347.) U djelu *Tekmiletul-medžmua* stoji: “Najgluplja vrsta natjecanja jeste natjecanje u borbi pijetlova, nju nije dopustio nijedan ***[učenjak](https://pitajucene.com/search/u%C4%8Denjak/questions/ "Pretraži pitanja o učenjacima")***.” (Vidjeti: *Tekmiletul-medžmu*, 15/141. Preuzeto iz fusnote djela *El-Furusijja*, str. 108.) Šejhul-islam ***[Ibn Tejmijje](https://pitajucene.com/search/Ibn+Tejmijje/answers/ "Pretraži odgovore od Ibn Tejmijje")*** također je zapisao da je poticanje pijetlova na borbu zabranjeno. (Vidjeti: *Medžmu’ul-fetava*, 32/158.) A Allah najbolje zna.  

Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


